ร้านไข่กระทะเลิศรสร้านนี้ตั้งอยู่ที่ถนนพระปกเกล้า ใกล้ๆกับกาดประตูเชียงใหม่
การเดินทางจากถนนพระปกเกล้า มุ่งหน้าประตูเชียงใหม่ แล้วให้เลี้ยวซ้ายมาทางคูเมือง 
ตรงเข้าไปประมาณ 500 เมตรค่ะ ร้านไข่กระทะเลิศรส จะอยู่ด้านซ้ายมือ สามารถจอดรถในวัดได้ค่ะ
ร้านไม่ใหญ่มาค่ะจะเป็นคูหาตึกชั้นเดียว มีที่นั่งอยู่ภายในพอสมควรค่ะ 
ร้านนี้จะมีเมนูอาหารเช้า ตั้งแต่โจ๊ก ข้าวต้ม หมู,ไก่,กุ้ง เกี๊ยวน้ำ ค่ะ
แต่ร้านยังมีเมนูเก๋ๆอย่างไข่กระทะด้วยค่ะ ไข่กระทะที่นี้มีให้เลือกเยอะเลยค่ะ 
ทั้งแบบไข่กระทะธรรมดา หรือจะใส่หมู หรือจะเป็นแบบทรงเครื่อง
ขอแนะนำเป็นแบบทรงเครื่องเลยค่ะ จะเสริฟไข่กระทะมาพร้อมกับกุนเเชียง หมูยอ หอมเจียวกรอบๆ
นอกจากนี้ยังมีเมนูเด็ดๆอีกเมนูที่หากินยากในร้านอื่นๆก็คือขนมปังเวียดนามค่ะ
เป็นขนมปังนึ่งนุ่มๆใส่ไส้จะมีทั้งหมูยอ กุนเชียง หรือจะเป็นขนมปังหมูทรงเครื่อง หมูหยองปรุงรส
เต้าหู้เห็ดหอมปรุงรส ที่ดัดแปลงมาให้มีตัวเลือกมากขึ้น เด็ดที่ขนมปังหอมๆนุ่มกับหมูยอคุณภาพค่ะ
นอกจากนี้ลูกค้ายังสามารถสั่งแบบเป็นเซตได้ด้วยค่ะ ในเซดจะมีทั้งไข่กระทะ ขนมปัง แลเครื่องดื่มครบ
เครื่องดื่มก็มีทั้งกาแฟโบราณ ชามะนาว ชานม ชาดำเย็น ชาเขียว และ อีกมากมายเลยค่ะ
สำหรับราคาก็ไม่แพงเลยค่ะ อร่อย ได้ประโยชน์และราคาประหยัดมากๆ ชอบมากค่ะ

